《与信道游涧边》
宋代·陈与义

斜阳照乱石，颠崖下双筇。
试从绝壑底，仰视最奇峰。
回碕发涧怒，高霭生树容。
半岩菖蒲根，翠葆森伏龙。
岂无游世上，於此傥相逢。
客心忽悄怆，归路迷行踪。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。